|  |  |
| --- | --- |
|   | **REPUBLIKA HRVATSKA****ZAGREBAČKA ŽUPANIJA****GRAD SVETI IVAN ZELINA****GRADONAČELNIK** |
| **hr)zg-zelina** |
|  | KLASA: 500-01//24-01/03URBROJ: 238-30-02/07-24-5Sv. Ivan Zelina, 04. studenoga 2024.  |

Na temelju članka 51. Statuta Grada Svetog Ivana Zeline (Zelinske novine, br. 7/21 i 13/24), a sukladno odredbama Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, br. 26/15 i 37/21), i Natječaju za dodjelu sredstava privatnim ustanovama, odnosno drugim oblicima privatne prakse za zdravstvenu njegu, odnosno rehabilitaciju u 2024. godini (KLASA: 500-01/24-01/03, URBROJ: 238-30-02/07-24-2 od 11. rujna 2024.), Gradonačelnik Grada Svetog Ivana Zeline je dana 04. studenoga 2024. godine, na prijedlog Povjerenstva za dodjelu sredstava privatnim ustanovama, odnosno drugim oblicima privatne prakse, donio

**ODLUKU**

**o dodjeli sredstava privatnim ustanovama, odnosno drugim**

**oblicima privatne prakse za zdravstvenu njegu, odnosno rehabilitaciju**

**u 2024. godini**

I.

 Privatnim ustanovama, odnosno drugim oblicima privatne prakse, za provođenje zdravstvene njege, odnosno rehabilitacije bolesnika po uputama doktora medicine na području Grada Svetog Ivana Zeline u 2024. godini, a za koje provođenje neće primiti novčana sredstva od Hrvatskog zavoda za zdravstveno osiguranje jer prelaze maksimalno ugovoreni iznos s istim Zavodom za 2024. godinu, dodjeljuju se sredstva kako slijedi:

Ustanovi za zdravstvenu njegu i rehabilitaciju u kući Andreja Bukovec, Hrastje 21, OIB: 89779709814, za zdravstvenu njegu – iznos od 3.400,00 eura.

II.

 S Ustanovom za zdravstvenu njegu i rehabilitaciju u kući Andreja Bukovec, Hrastje 21, Grad će, sukladno Natječaju od 11. rujna 2024. godine, sklopiti ugovor u kojem će se detaljno regulirati međusobna prava i obveze u vezi dodijeljenih sredstava iz točke I. ove Odluke.

III.

Ova Odluka stupa na snagu danom donošenja.

 GRADONAČELNIK

 Hrvoje Košćec, v.r.